Planten vokser fra en jordstengel og blir opptil 4 meter høy. Den er glatt utenom blomsterstandene. Bladene er som regel motsatte med en 3–6 mm lang stilk. De er elliptiske til ovale, 1–8 cm lange, 0,5–2,2 cm brede og fintannede. Blomsterstandene er endestilte og er sammensatt av flere små kvaster. Kronen er klokkeformet, 6–8 mm stor og purpurrød eller rosa. Den befruktede blomsten utvikler seg til to belgkapsler som er 8–20 cm lange og 2–3 mm brede. De inneholder mange frø som er 2–3 mm store og har 1,5–2,5 cm lange hår.